b'\n_START_ARTICLE_\nGustav Klimt\n_START_SECTION_\n\xc5\xbdivljenjepis\n_START_PARAGRAPH_\nMed letoma 1876 in 1883 je \xc5\xa1tudiral na dunajski \xc5\xa1oli za umetnost in obrt pri Ferdinandu Laufenbergu. Leta 1879 je delal pri Hansu Makartu. Od 1883 do 1892 je z bratom Ernstom in s Franzem Matschem ustanovil Maler Compagnie, kjer so se med drugimi ukvarjali z izdelovanjem fresk v Umetnostnozgodovinskem muzeju in notranjo dekoracijo Mestnega gledali\xc5\xa1\xc4\x8da. Po sporu zaradi fresk na Dunajski univerzi je sodelovanje z Matschem prekinil._NEWLINE_1897 je postal eden od ustanoviteljev dunajske secesije in je tako med 1897 in 1899 predstavljal njenega prvega mo\xc5\xbea. L. 1902 je ustvaril Beethovnov friz v dvorani secesijske zgradbe. Leta 1905 je \xc5\xa1e z nekaterimi drugimi umetniki, med drugimi s Carlom Mollom iz secesijske dru\xc5\xbebe. 1907 je spoznal Egona Schieleja. 1909-1911 je odpotoval v Pariz in svoja dela predtavil na devetem Bene\xc5\xa1kem bienalu. To mu je prineslo sodelovanje in udele\xc5\xbebo na razstavi \xc2\xbbzdru\xc5\xbeenih avstrijskih umetnikov\xc2\xab\xc2\xa0s Schielejem in Oskarjem Kokoschko v Berlinu leta 1916. Klimt se je tesno spoprijateljil tudi z ustanoviteljema Dunajske delavnice Josefom Hoffmanom in Kolomanom Moserjem._NEWLINE_Klimt se ni nikoli poro\xc4\x8dil, imel pa je kar nekaj eroti\xc4\x8dnih odnosov s \xc5\xa1tevilnimi \xc5\xbeenskami, med drugimi z Almo Mahler-Werfel in Emilie Louise Fl\xc3\xb6ge. Umrl je 6. februarja 1918 zaradi mo\xc5\xbeganske kapi. Grob se nahaja na pokopali\xc5\xa1\xc4\x8du v Hietzingu.\n_START_SECTION_\nZapu\xc5\xa1\xc4\x8dina\n_START_PARAGRAPH_\nPosebno v nem\xc5\xa1kogovore\xc4\x8dih likovnih kritikah je bilo Klimtovo delo v prvi polovici 20. stoletja delno ali popolnoma ignorirano, ali pa ozna\xc4\x8deno za \xc4\x8disto dekorativno slikarstvo. \xc5\xa0ele kasneje je bila njegova stati\xc4\x8dna ploskovna umetnost spoznana za umetnost, ki je nakazala razvoj moderne umetnosti (npr. kubizma).  _NEWLINE_Novembra 2003 je bila Klimtova pode\xc5\xbeelska hi\xc5\xa1a Landhaus am Attersee prodana za 29.128.000 $. 7. junija 2004 je Ameri\xc5\xa1ko vrhovno sodi\xc5\xa1\xc4\x8de razsodilo, da 88-letna Maria Altmann, ne\xc4\x8dakinja Klimtove ljubice Adele Bloch-Bauer, v ZDA lahko to\xc5\xbei Avstrijo za vrnitev \xc5\xa1estih Klimtovih slik, ki so jih njenemu stricu zaplenili po nacisti\xc4\x8dni priklju\xc4\x8ditvi Avstrije 1938. Slike je po vojni obdr\xc5\xbeala Avstrija in so bile razstavljene v pala\xc4\x8di Belvedere na Dunaju. V letu 2006 so bile vrnjene dedi\xc4\x8dem. Zbirka vsebuje tudi slovit portret Adele Bloch-Bauer in ima tr\xc5\xbeno vrednost ocenjeno na ve\xc4\x8d kot 150.000.000 $._NEWLINE_Raoul Ruiz je o Klimtu posnel film. V naslovni vlogi je nastopil John Malkovich, film pa je premiero do\xc5\xbeivel marca leta 2006.'